alexandrainst/scandi-wiki huggingface dataset:
Aljaksandr Hleb

Aljaksandr Pawlavitsj Hleb (eller Gleb, hviterussisk Алякса́ндр Па́ўлавіч Глеб, født 1. mai 1981 i Minsk) er en hviterussisk fotballspiller som spiller for den hviterussiske klubben BATE Borisov.

Karriere 
Han startet sin karriere som 17-åring for BATE Borisov og de vant ligaen Hviterussland året etter han kom dit. Han og hans bror Vjatsjeslav Hleb ble kjøpt av VfB Stuttgart i 2000 og han ble raskt fast på laget og han fikk 137 kamper og 17 mål for Stuttgart før han dro til Arsenal sommeren 2005 der han har etablert seg på laget.
Han har 22 kamper og tre mål for .

* Kun ligakamper.

Referanser

Eksterne lenker 
 
 

Hviterussiske fotballspillere
Fotballspillere for VfB Stuttgart 1893
Fotballspillere for Arsenal FC
Fotballspillere for FC Barcelona
Fotballspillere for Birmingham City FC
Fotballspillere for VfL Wolfsburg
Personer fra Minsk
Modalstunnelen

Modalstunnelen er en tunnel på fylkesvei 569 i Modalen og Vaksdal kommuner i Vestland. Tunnelen går mellom Mo i Modalen og Setsteinelvi i Eksingedalen i Vaksdal. Tunnelen er 3451 meter lang. Den ble påbegynt i 1973 og ble åpnet 3. juli 1976. Den har to smale kjørefelt uten midtstripe og enkelte steder er veien humpete. 

I likhet med mange andre tunneler i Norge er Modalstunnelen noe plaget med kondens. Kondensen kan føre til farlige situasjoner fordi bilrutene plutselig dugger når en kjører inn i tunnelen.

Se også 
Veitunneler i Norge

Referanser

Eksterne lenker
 The World's Longest Tunnel Page

Veitunneler i Vestland
Veier i Modalen
Veier i Vaksdal
1976 i Norge
Tunneler åpnet i 1976
Fylkesvei 569
Tommy Rustad

Tommy Rustad (født 3. september 1968) er en norsk bilsportsutøver. Han begynte sin karriere i Gokart som 15 åring og begynte med rallycross I 1987 etter å ha tatt førerkort på sin 18-årsdag. Gikk over til internasjonal asfaltracing i 1992 og ble der tidenes mestvinnende normann i internasjonal racing i nyere tid. Han har kjørt racing for ulike team i Europa og i Sverige t.o.m. 2012 (med unntak av 2006 hvor han kjørte EM Rallycross). Fra 2013 har Tommy kjørt Rallycross igjen og toppet sin merittliste med EM-gull i Rallycross Supercar i 2015.

Han er også kjent fra TV-programmet Autofil på NRK, hvor han tester biler sammen med Jan Erik Larssen og
Broom på TV 2, også i sammen med Jan Erik Larssen.

Karriere 
 1968 – 1983 Oppvokst med pappa Ola som aktiv bilsportsutøver.
 1984 – 1986 Go-Kart
 1987 - 1992 Rallycross
 1993 - 1996 Formel Racing
 1997 - 2005 Baneracing
 2006        EM Rallycross
 2007 – 2012 Baneracing
 2013 -  2015 Rallycross

Volvo-perioden 
Fra 1987 til 1992 ble Tommy Norgesmester seks ganger, vant Nordisk en gang og sikret seg hele 48 seire i rallycross og bakkeløp før han vendte nesa ut i Europa.

Men ut i Europa betydde ikke noe endelig farvel til Volvo-organisasjonen som også var ansvarlig for salg av Renault. Tommy gjorde seg bemerket i Formel Renault og Sport Spider ute i Europa. Han kjørte også Trophé Andros – en serie med isracing før han dro til BTCC og ble mester i privatklassen – i en Renault.

STCC 
Tommy debuterte i STCC i 1999 for Nissan og ble mester etter masse intense fighter med tøffe konkurrenter i 2000. Et par år kjørte han ETCC i Europa før han igjen var på plass i det svenske mesterskapet hvor han med unntak av sesongen 2006 har kjørt for Opel. 

I 2008-sesongen er den rutinerte føreren på plass i det svært profesjonelle fabrikkteamet til Volvo, og dermed bør forholdene ligge til rette for et lykkelig ekteskap. Teamkollega er den rutinerte svensken, Robert Dahlgren. Volvo skal profilere sine E85-biler, og årets racer er en nybygget C30 som skal tankes med bioetanol under slagordet Volvo Green Racing. Bilen er 100 prosent svenskbygget av det profesjonelle teamet Polestar Racing som har et 18 manns team til å drifte Volvos STCC-satsning.

Tommy Rustads karriere, punktvis 

 Norsk Mester Bakkeløp 1989-1990-1991.
 Norsk Mester Rallycross 1989-1990-1991.
 Nordisk Mester Rallycross 1991.
 Svensk Mester Formel Opel 1993.
 Europamester Renault Sport Spider 1997.
 Engelsk Mester BTCC Privat cup 1998.
 Norsk Mester Baneracing 1999.
 Norsk Mester NTCC 2000.
 Svensk Mester STCC 2000.
 Norsk Mester Baneracing 2000.
 Europamesterskapet ETCC 2001 – 3 plass.
 EM Rallycross div. 1. 2006 – 3 plass.
 Svensk Mester STCC 2009.
 FIA Europamester i Rallycross Supercar 2015

Statistikk 

 Kjørt rundt 530 billøp
 Vunnet 123 billøp
 Hvorav 54 i utlandet
 16 Mesterskapstitler
 Kjørt 9 forskjellige bilmerker
 Kjørt løp i 20 europeiske land og 1 løp i Canada
 «Brukt» over 110 millioner kroner totalt

Referanser

Eksterne lenker 
 
 Om Tommy Rustad, fra marklundmotorsport.se (svensk)

Norske racingførere
Norske rallycrossførere
Mesternes Mester-deltakere
Roberto Mancini

Roberto Mancini (født 27. november 1964) er en italiensk fotballtrener og tidligere fotballspiller. Han er landslagstrener for .

Aktiv spiller 
Han spilte i  1981–82 før han tok femten år for  1982–97 der det ble fire cupmesterskap og seriemesterskap 1990–91, samt en serie i cupvinnercupen i fotball for menn i 1989. Tiden i Liguriaklubben  ble avsluttet med å bli Årets italienske spiller i Serie A 1997. I sine fire år for  1997–2001 var han tidvis assistent for Sven-Göran Eriksson. Han avsluttet med fire kamper på lån til  i 2001.

Trenerkarriere 
Han trente  2001–02 til å bli cupvinner, men de gikk konkurs.  Så var det å trene det konkurstruede  til cupseier.  Som trener for  2004–08 ble det tre seiersmesterskap, to cupmesterskap (2005, 2006) og to supercuper. Men de vant ikke Mesterligaen i fotball for menn så han måtte slutte. 

Som trener for Manchester City 2009–13 ble det  seier både i FA-cupen i 2011 og  Premier League 2011/12. Men så tapte de cupfinalen i 2013 og han måtte slutte. Som trener for  2013–14 ble det cupseier, fulgt opp med to sesonger for  2014–16 og en sesong for  før han overtok  i 2018.

Referanser

Eksterne lenker 
 
 

Italienske fotballspillere
Italienske fotballtrenere
Spillere i Fotball-EM 1988
Spillere i Fotball-VM 1990
Trenere i Fotball-EM 2021
Fotballspillere for Bologna FC
Fotballspillere for UC Sampdoria
Fotballspillere for SS Lazio
Fotballspillere for Leicester City FC
Fotballtrenere for ACF Fiorentina
Fotballtrenere for SS Lazio
Fotballtrenere for FC Internazionale Milano
Fotballtrenere for Manchester City FC
Fotballtrenere for Galatasaray SK
Fotballtrenere for FK Zenit St. Petersburg
Trenere for Italias herrelandslag i fotball
Årets italienske spiller i Serie A
Personer fra Iesi
Atle Gulbrandsen

Atle Gulbrandsen (født 15. september 1979 på Hamar) er en norsk bilsportsutøver og motorjournalist.

Journalist 
Atle Gulbrandsen begynte som Formel 1-kommentator for Canal+ i 1997, og har senere kommentert Formel 1 for NRK, TV 2, TV3, Viasat Motor, Viasat Sport og V sport. Han har også vært kommentator for en rekke mesterskap, som Rally VM, Rally NM, STCC, EM i rallycross, Champ Car, Speedway Grand Prix og Offshore Class 1.

Atle Gulbrandsen har også vært programleder under sendinger fra Formel 1, Rally VM og STCC på Viasat Sport og NRK. Han har også vært dommer i Kvitt eller dobbelt i kategoriene Formel 1 og Rally VM. 

Gulbrandsen står bak flere dokumentarer og programkonsepter som Motorkveld på NRK, Formel 1 Studio og Rally Studio på Viasat Sport, samt filmene ”Formel 1: Glamour og raske biler” og ”Gumball 3000: Verdens villeste biltur” på TV 2, i samarbeid med Finn-Erik Rognan.

Foruten motorsport har Atle Gulbrandsen arbeidet som biltester og journalist. Han har også skrevet boken ”Grand Prix – Historien om Formel 1” sammen med Morten Malmø.

I 2011 startet han PR-byrået Ribalta PR AS sammen med Stein Rømmerud og Frederik Finnes. 

Han kommenterer F1 på V sport og Viaplay sammen med Stein Pettersen og Henning Isdal

Motorsportutøver 
Atle Gulbrandsen begynte i 1995 med racing hvor han deltok i ”Renault 5 Junior” i Sverige, ”Opel Corsa Cup” i Norge og racingskolen ”Winfield” i Frankrike. Fra 2001 til 2003 kjørte han klassen ”Roadsport” i Norge, før han reiste til USA for å kjøre ”Skip Barber Formula Dodge Southern Series”, hvor han ble nummer fire sammenlagt av 128 førere, blant annet etter to seirer på Road Atlanta.

Etter dette kjørte han semiprofesjonelt for det norske racingteamet ”Olrud Mobil 1 Racing” i det tyske langdistansemesterskapet VLN, og 24-timersløpet på Nürburgring. Sammen med Håkon Schjærin og Roger Sandberg kjørte han inn til flere seirer. 

I 2007 ble Atle Gulbrandsen også Norgesmester i Seven Racing.

I 2008 byttet ”Olrud Mobil 1 Racing” navn til Møller Bil Motorsport, og med lagkamerater som Schjærin, Christian Krognes og Kenneth Østvold ble det flere seirer på den tyske banen Nürburgring Nordschleife, som er vertskap for alle løpene i VLN-mesterskapet.

Referanser

Eksterne lenker 
 
 Atle Gulbrandsens offisielle hjemmeside

Norske journalister
Norske racingførere
Personer fra Hamar kommune
Fødsler i 1979
Alder (geologi)

I geologien er alder et tidsavsnitt i jordens historie.
Aldrenes varighet varierer mellom 100 000 år og 20 millioner år.
Aldre sammenfattes som epoker (som i sin tur sammenfattes som perioder).

Neogen, dvs. den nåværende perioden, inndeles vanligvis i tolv aldre:
 I epoken miocen er dette aquitanium, burdigalium, laughium, serravallium, tortonium og messinium;
 i pliocen er dette zancleum, piacenzium og gelasium;
 pleistocen deles i tidlig-, mellom- og senpleistocen; mens
 epoken holocen har vart i så kort tid (mindre enn 12 000 år) at man ikke har delt den i geologiske aldre.

Vitenskapen som forsker på og definerer aldre, er stratigrafien.

Stratigrafi
Changemaker

Changemaker er Kirkens Nødhjelps ungdomsorganisasjon og ble grunnlagt i 1992.

Changemaker har omtrent  medlemmer og 20 lokallag bestående av medlemmer mellom 13 og 30 år, og er dermed den største norske ungdomsorganisasjonen som jobber med utviklingspolitikk. Leder i Changemaker er Naja Amanda Lynge Møretrø.

Changemaker jobber gjennom aksjoner og bevisstgjøring rundt fordelingspolitikken mellom Nord og Sør. Organisasjonen mener at man må ta tak i de grunnleggende årsakene til fattigdom og urettferdighet i verden, og at siden disse forskjellene er menneskeskapte, kan og bør de forandres av mennesker.

Changemaker var med i utformingen av Kirkens Nødhjelps program Communication for Change, som arrangeres i samarbeid med Norges KFUK-KFUM.

SNU
To ganger i året holder Changemaker sine leirer, Sør-Nord-Utviklingsseminar (SNU). På disse seminarene samles organisasjonens medlemmer for å diskutere Changemakers arbeid og andre relaterte ting. De siste årene har over 100 ungdommer deltatt på SNU, som har blitt arrangert i blant annet Oslo, Bergen, Lofoten, Kviteseid, Kristiansand, Halsnøy og Rødde.

Ledere i Changemaker
 2021 - : Naja Amanda Lynge Møretrø
 2018–2021: Embla Regine Mathisen
 2016–2018: Tuva Krogh Widskjold
 2014–2016: Hanne Sofie Lindahl
 2012–2014: Ingrid Aas Borge
 2010–2012: Markus Nilsen Rotevatn
 2008–2010: Ida Thomassen
 2007–2008: Ingrid Næss–Holm
 2005–2007: Jens Aas Hansen
 2004–2005: Ingrid Stolpestad
 2002–2004: Tale Hungnes
 2001–2002: Kristina Rødahl
 1999–2001: Guro Almås
 1997–1999: Hilde Gaasholt Ding

Internasjonalt nettverk
Det har etter hvert oppstått Changemaker-organisasjoner i andre land. Noen har oppstått som følge av Kirkens Nødhjelp sitt arbeid i et land, og andre er inspirerte av eksisterende grupper. Det er store forskjeller i for eksempel størrelse og arbeidsmetoder, men alle jobber mot et felles mål. De ulike landsorganisasjonene har siden 2010 hatt årlige møter. Changemaker organisasjonene utenfor Norge inkluderer:

 Changemaker Danmark/Nødhjælpens Ungdom
 Changemaker Finland 
 Changemaker Island 
 Changemaker Kambodsja
 Kenyan Youth Climate Network (KYCN) / Changemaker Kenya

Referanser

Eksterne lenker
 Changemaker
 Communication for Change

Norske ungdomsorganisasjoner
Landsrådet for Norges barne- og ungdomsorganisasjoner
Kirkens Nødhjelp
Organisasjoner etablert i 1992
Kaljord

Kaljord er en av bygdene på Hinnøya i Hadsel kommune. Fellesbetegnelsen for disse bygdene som består av Kaljord, Hennes, Kvitnes, Kvantoelv og Fiskfjord er Innlandet, eller Hadsel Innland. 

Det bor ca. 600 mennesker i hele området. Kaljord ligger mot enden av hovedveien, med butikk, bensin, fergekai og hurtigbåtanløp (Forbindelse mot Raftsundet og Lofast). Tidligere var jordbruk og sjøfart hovednæringer.

I dette området ligger Møysalen nasjonalpark.

Bosetninger i Hadsel
Fergesteder i Nordland
Kvitnes

Kvitnes (nordsamisk: Guitanášši) er en av bygdene på Hinnøya i Hadsel kommune. Fellesbetegnelsen for disse bygdene som består av Kaljord, Hennes, Kvitnes, Kvantoelv og Fiskfjord er Innlandet, eller Hadsel Innland. Det bor ca. 600 mennesker i hele området. Tidligere var jordbruk og sjøfart hovednæringer, og det fantes post, butikk, dampskipsekspedisjon for lokalbåter og skipsreparasjonsverksted. I dag er alt dette nedlagt.

Kvitnes hovedgård, gnr. 1, bnr. 1 i Hadsel, var tidligere en av Vesterålens storgårder. Endringer i kommunikasjon og samfunnstruktur førte til redusert betydning for Kvitnes, men gårdsdriften pågår fortsatt.

Eksterne lenker
 Møysalturer

Bosetninger i Hadsel
Søreidetunnelen

Søreidetunnelen er en tunnel på fylkesvei 92 i Høyanger kommune i Vestland. Tunnelen går på sørsida av Sognefjorden gjennom fjellet Seglet mellom Søreide og Vamråk, og er  meter lang. Tunnelen og resten av veien mellom Bjordal og Ortnevik ble åpnet i 1985.

Se også 
Bjordalstunnelen
Veitunneler i Norge

Eksterne lenker
 The World's Longest Tunnel Page

Veitunneler i Vestland
Veier i Høyanger
Tunneler åpnet i 1985
Bjordalstunnelen

Bjordalstunnelen er en tunnel på fylkesvei 92 i Høyanger kommune i Vestland. Tunnelen går under Kroppefjellet mellom Søreide og østsiden av Fuglsetfjorden, nord for Bjordal, og er 1552 meter lang. Tunnelen ble åpnet i 1977.

Se også 
Søreidetunnelen
Veitunneler i Norge

Referanser

Eksterne lenker
 The World's Longest Tunnel Page

Veitunneler i Vestland
Veier i Høyanger
Tunneler åpnet i 1977
Akademisk Radioklubb

Akademisk Radioklubb (ARK) er radioamatørforeningen i Studentersamfundet i Trondhjem. På samme måte som flere av studentforeningene i Trondheim har ARK eget klubblokale, såkalt «hybel» i øverste etasje i det runde hus.

Klubben er med lisensen LA1K innehaver av den tredje utstedte radioamatørlisensen i Norge. ARK er også den første klubbstasjonen i Norge. Lisensen ble utstedt 26. april 1926. LA1K er blant de 26 radioamatørene som stiftet NRRL 8. august 1928.

ARK er i dag også innehaver av lisensene LA1UKA og LA1ARK. LA1UKA brukes under UKA – en kulturfestival arrangert på frivillig basis av studenter i Trondheim i regi av Studentersamfundet i Trondhjem. LA1ARK brukes når klubben kjører fra to steder samtidig. Typisk kan medlemmer på hyttetur benytte seg av LA1ARK fra hytta mens lisensen LA1K benyttes fra klubbens lokaler på Studentersamfundet i Trondhjem

Referanser

Eksterne lenker
 Akademisk Radioklubb 52 år – "En historie med slagside"

Amatørradio
Studentersamfundet i Trondhjem
Sparegris

En sparegris eller sparebøsse er et tradisjonelt navn på en oppsamlings- og lagringsbeholder for penger. Barn og voksne legger gjerne små mynter og veksel i beholderen og sparer gjennom dette til det blir større beløp. En del sparebøsser er formet som en gris, og har tradisjonelt vært laget av keramikk, porselen, tinn og sølv – og senere i plast.

Navnets opprinnelse 
Selve navnet sparegris kommer fra det mellomengelske ordet «pygg», som betydde en type leire som ble brukt til å lage diverse kjøkkenredskaper som krukker. Folk sparte ofte pengene sine i kjøkkenets kokeredskaper og krukker laget av «pygg», ofte kalt «pygg jars». Rundt det 18. århundre endret man stavemåten på «pygg», og en «pygg jar» hadde utviklet seg til å hete «pig bank». Dette navnet kan ha blitt populært fordi det vanligvis var barn som brukte slike «pig banks», samt at et griseansikt er en barnevennlig form som er enkel å skape i leire. Da meningen hadde endret seg fra substans til form, begynte man å lage «piggybanks», eller sparegriser, av andre stoffer enn leire, som glass, gips og plast.

En annen fremsatt teori om navnets opprinnelse er basert på ideen om at pengene man gir til sparegrisen, representerer maten en bonde gir til grisen. Det koster bonden penger å mate grisen, og disse får han ikke tilbake før han slakter grisen (representert ved å knuse sparegrisen) for å selge kjøttet.

Formål 
Sparegrisen brukes gjerne for å forsterke barns forståelse av å spare penger, og å bruke dem. Penger kan enkelt puttes på sparegrisen, men en større innsats kreves for å få pengene ut igjen. Dersom sparegirsen ikke har lås, må pengene dirkes ut eller i ytterste konsekvens sparegirsen ødelegges for å få tak i pengene igjen. Dette nivået av innsats gjør at sparegrisens eier må forsvare avgjørelsen om å ta penger fra sparegrisen.

I populærkulturen 

De fleste moderne sparegriser har en plugg eller et lokk i bunnen som kan fjernes slik at man kan ta ut penger fra grisen uten å ødelegge den.

Alf Prøysen har spilt inn sangen «Sparegris-visa», hvor han regelmessig inflasjonsjusterte sparebeløpet fra ettøring, til toøring og til sist tiøring og Rapperen 50 Cent har spilt inn en sang som heter «Piggy Bank».

Eksterne lenker 
 
 Hva er opprinnelsen til sparegrisen?
 piggybankpage.co.uk – Om sparegrisens historie (engelsk)

Personlig økonomi

da:Sparebøsse#Sparegris
Robert Stene

Robert Stene (født 6. januar 1983) er en norsk fotballspiller som spiller for Nardo Fotballklubb.

Han har tidligere spilt for Stavanger, Randaberg, Hønefoss, Freidig, Strindheim, Byåsen, Nidelv, Ranheim, Fredrikstad,  Levanger og Melhus. 

Stenes primærposisjon er spiss, men han kan også spille som hengende spiss eller offensiv midtbane.

Eksterne lenker 
 Spillerstatistikk på altomfotball.no
 Spillerstatistikk på NIFS.no

Norske fotballspillere
Fotballspillere for Strindheim Fotball
Fotballspillere for Hønefoss BK
Fotballspillere for Ranheim Fotball
Fotballspillere for Randaberg IL
Fotballspillere for Stavanger IF
Fotballspillere for Nidelv IL
Fotballspillere for SK Freidig
Fødsler i 1983
Odense Boldklub

Odense Boldklub er en dansk fotballklubb som spiller i Superligaen. Klubben ble stiftet 12. juli 1887, og spiller sine hjemmekamper på Nature Energy Park i Odense på Fyn. Laget har vunnet den danske serien tre ganger, i 1977, 1982 og 1989. Siden oppstarten av Superligaen i 1991 har Odense aldri vunnet seriemesterskapet, men har tre sølv og to bronse å vise til. De to siste sølvene kom på rad i 2008/2009- og 2009/2010-sesongen.

OBs offisielle fanklubb Tigers, ble stiftet i 1995 som De Stripete, som også er klubbens kallenavn.

Nordmennene Marcus Pedersen, Bengt Sæternes, Tore Reginiussen, Jan Tore Ophaug, Espen Ruud, Mustafa Abdellaue og Alexander Lund Hansen er blant nordmennene som tidligere har vært i klubbens spillerstall. 

Odense Boldklub har også et kvinnelag i Elitedivisionen.

Spillerstall
Oppdatert 4. april 2022.

Utlånte spillere

Meritter
Danmarksmesterskapet
 Vinner (3): 1977, 1982, 1989
Landspokalturneringen
 Vinner (5): 1983, 1991, 1993, 2002, 2007

Referanser

Eksterne lenker 
 Odense Boldklub – offisiell side

Fotballag i Danmark
Boldklub
Fotballag etablert i 1887
1887 i Danmark
Eucinetidae

Eucinetus

Eucinetidae er en artsfattig familie av biller. Ingen arter er foreløpig funnet i Norge men én art finnes i våre naboland. De er små biller som ligner hårbiller. Brystskjoldet (pronotum) er uvanlig kort, hodet er lite og nedbøyd, og bakhoftene har plateaktige utvekster som dekker mye av de fremste bukleddene. Billene er soppetere.

Utseende 
Små (0,8 – 4 mm) biller, mer eller mindre ovale sett ovenfra. Kroppsformen er gjern temmelig flat, men kan også være hvelvet. Disse billene kan ikke rulle seg sammen til en ball, i motsetning til de beslektede dvergbillene. Oversiden er dekket med fine hår eller skjell, uten groper eller opphøyde lister. Hodet er lite og nedbøyd, som oftest ikke synlig ovenfra. Fasettøynene er temmelig små eller de kan mangle helt. Antennene er middels lange, trådformede eller svakt kølleformede, og består av 11 ledd. Hos noen arter er munndelene trukket ut til en kort, tynn snabel. Brystskjoldet (pronotum) er svært kort, mye bredere enn langt, høyst 1/3 så langt som dekkvingene. Dekkvingene dekker hele bakkroppen, er avlange og gjerne avflatet over ryggen. Hos noen arter har de tydelige lengdestriper, hos andre ikke. Beina er temmelig lange, bakhoftene har plateformede utvekster som dekker mye av de fremste bukleddene, og som bakbeina kan skjules under. Leggene er noe avflatet, med en tornekrans ytterst. Føttene er sylindriske og fem-leddete.

Levevis 
Både larvene og de voksne billene lever av sopp. Noen spiser sporer av slimsopper, andre lever av hyfer av stilksporesopper (gruppen som de hattsoppene hører til). Noen akn finnes på råtnende plantemateriale. De voksne billene kan hoppe.

Systematisk inndeling 

 Ordenen biller, Coleoptera
 Underordenen Polyphaga
 Overfamilien hår- og dvergbiller, Eucinetoidea (ev. Scirtoidea)
 Familien Eucinetidae  
 Slekten Bisaya Reitter, 1884
 Slekten †Cretohlezkus Jałoszyński 2019 - fossil
 Slekten Eucilodes Vit, 1985
 Slekten Eucinetella Nikitsky, 1996
 Slekten Eucinetus Germar, 1818
 Eucinetus haemorrhoidalis (Germar, 1818) – funnet i Danmark, Sverige og Finland, foreløpig ikke i Norge
 Slekten Euscaphurus Casey, 1885
 Slekten †Huaxiacinectus Hong 1995 - fossil
 Slekten Jentozkus Vít, 1977
 Slekten †Mesocinetus Ponomarenko, 1986 - fossil
 Slekten Noteucinetus Bullians & Leschen, 2005
 Slekten Nycteus Latreille, 1829
 Slekten †Peltocoleops Ponomarenko, 1990
 Slekten Proeuzkus Vit, 2000
 Slekten Subulistomella Sakai, 1980
 Slekten Tohlezkus Vít, 1977

Eksterne lenker 
 
 Eucinetidae på Delta interactive key, tegning av Eucinetus haemorrhoidalis: 

Biller
MD5

Message-digest algorithm 5 (MD5) er en sjekksumalgoritme og en internettstandard (RFC 1321), som brukes av en mengde forskjellige sikkerhetsapplikasjoner og for å sjekke integriteten til datafiler. MD5-algoritmen lager en 128-bits (16 byte) sjekksum, som vanligvis oppgis som et 32-tegns heksadesimalt tall.

Historie 
Algoritmen ble utviklet av Professor Ronald (Ron) Rivest i 1991.

Bruk 
MD5 brukes av mange systemer for å lagre passord uten å måtte ha de liggende i klartekst.

Om det er tvil om en fil er skadet under nedlasting, kan en MD5-sjekksum brukes til å validere om filen er skadet. Det finnes forskjellige program som gjør denne prosessen lett.

Sikkerhetshull 
Det er i senere tid oppdaget sikkerhetshull i MD5. I mars 2005 publiserte Xiaoyun Wang og Hongbo Yu på Shandong universitet i Kina at de hadde funnet en algoritme som fant to forskjellige 128-bits sekvenser med samme MD5-sjekksum. Det anbefales ikke å bruke MD5 eller SHA-1 dersom bruken er relatert til sikkerhet.

Det finnes  forskjellige MD5-kombinasjoner.

Windowsprogram til å verifisere sjekksummen i filer 

 DiamondCS MD5
 MD5 GUI (GUI)
 md5sums (CLI)

Linuxprogram til å verifisere sjekksummen i filer 

 md5sum

Kryptografiske algoritmer
Horngjel

Horngjel (Belone belone) er en fisk i horngjelfamilien. Den ligner makrellgjedda, men mangler rygg- og gattfinne. 
Horngjelens knokler er grønne, noe som skyldes det ufarlige vannholdige jernfosfatet vivianitt. Horngjel kan bli opptil 90 cm med en vekt på ca. 1 kg. Den er vanlig fra Nord-Afrikas vestkyst og nord til Trondheimsfjorden. Den opptrer også i Middelhavet. 
I Norge er den vanlig langs sørkysten om sommeren når den kommer inn til kyster i mai for å gyte og blir regnet for makrellens forløper. Som makrellen går den i stim, utenfor gytetiden streifer de voksne fritt omkring i det åpne hav i Atlanterhavet og Middelhavet.

Referanser

Eksterne lenker 
 

 

Egentlige beinfisker
Fisker formelt beskrevet i 1761
Dyr formelt beskrevet av Carl von Linné
Fisk i Middelhavet